ธปท.ยันกรอบเงินเฟ้อ 0.5-3 % ยังเหมาะสม
ผู้ว่าธปท.มองกรอบ เงินเฟ้อ 0.5-3.0% ยังมีความเหมาะสมจนถึงสิ้นปีนี้
1 ก.ย. 2554

ผู้ว่าธปท.มองกรอบ เงินเฟ้อ 0.5-3.0% ยังมีความเหมาะสมจนถึงสิ้นปีนี้
ประสาร ไตรรัตน์วรกุล ผู้ว่าการธนาคารแห่งประเทศไทย (ธปท.)กล่าวว่า   หากพิจารณา ความเหมาะสมกรอบเงินเฟ้อปัจจุบันที่ 0.5- 3% จะเห็นว่าตอนนี้เงินเฟ้อพื้นฐานอยู่ที่ 2.5% ยังไม่น่าจะหลุดจากรอบขั้นสูงที่ 3 % ทำให้ตลาดคุ้นเคยแล้ว  เพราะตลาดได้มีการวางแผน กรอบเงินเฟ้อแล้วว่า ปีนี้ไม่น่าเกิน 3 %  และมีการนำไปเทียบเคียงใมนการลงทุนต่างๆไปแล้ว ซึ่งเชื่อว่า เงินเฟ้อในปีนี้ ไม่น่าจะกลุดกรอบบนที่ 3 %  แล้ว เพราะแรงกดดันเงินเฟ้อ จากการที่กลุ่มประเทศอุตสาหรรรมหลัก(จี3 ) มีปัญหา ทำให้น้ำมัน เบนท์ และดูไบ ชลอลง ส่งผลให้แรงกกดดันเงินเฟ้อลดลงด้วย
" ในสถานการณ์นี้ เงินเฟ้อพื้นฐาน ไม่น่าจะหลุดกรอบจากเดิมที่เราคาดว่าอาจจะหลุดกรอบในไตรมาส 3 และ4 ของปีนี้ จากแรงกดดันของราคาน้ำมันที่ลดลง จึงเชื่อว่า กรอบตอนนี้น่าจะยังเหมาะสมที่จะใช้ในระยะ 3-6 เดือน หรือภายในปีนี้อยู่"
นายประสาร กล่าวว่า การเปลี่ยนกรอบเงินเฟ้อบ่อยๆ อาจกระทบต่อความเชื่อมั่นของนักลงทุนและต่างชาติได้  อย่างไรก็ตาม  แบงค์ชาติจะนำนโยบายที่ รมว.คลังมอบให้พิจารณากรอบเงินเฟ้อ เข้าหารือกับคณะกรรมการนโบายการเงิน ในการประชุมครั้งต่อไป เดือน ต.ค.